NÁVRH

 Obecné zastupiteľstvo v Uzovskej Panici na základe ust. § 4 ods. 3 písm. f) a g) zákona SNR č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“), a v zmysle zákona č.448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len zákon o sociálnych službách) **v y d á v a**toto

**VZN č. 2 /2019**

**O PODMIENKACH POSKYTOVANIA SOCIÁLNYCH SLUŽIEB, O SPÔSOBE URČENIA A VÝŠKE ÚHRADY ZA POSKYTOVANIE TÝCHTO SOCIÁLNYCH SLUŽIEB V OBCI UZOVSKÁ PANICA**

**ČASŤ I.**

**ÚVODNÉ USTANOVENIA**

**Čl. 1**

**Účel všeobecne záväzného nariadenia**

Toto všeobecne záväzné nariadenie (ďalej len „VZN“) upravuje podmienky poskytovania

sociálnych služieb a tiež spôsob určenia úhrady a výšku úhrady za poskytovanie týchto

sociálnych služieb v obci Uzovská Panica (ďalej len „Obec“).

**ČASŤ II.**

**OPATROVATEĽSKÁ SLUŽBA V OBCI**

**Čl. 2**

**Opatrovateľská služba, jej rozsah a oprávnené osoby podľa §41 zákona**

1. Opatrovateľská služba je sociálna služba poskytovaná fyzickej osobe, ktorá

a) je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 3 zákona o sociálnych službách

b) je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa prílohy č. 4 zákona o sociálnych službách

2. Opatrovateľskou službou sa poskytujú úkony podľa prílohy č. 4 zákona o sociálnych

službách. Rozsah úkonov na základe sociálnej posudkovej činnosti určuje Obec

v hodinách.

3. Opatrovateľskú službu nemožno poskytovať fyzickej osobe

a) ktorej sa poskytuje celoročná pobytová služba,

b) ktorá je opatrovaná fyzickou osobou, ktorej sa poskytuje peňažný príspevok na

opatrovanie,

c) ktorej sa poskytuje peňažný príspevok na osobnú asistenciu,

d) ktorej je nariadená karanténa pre podozrenie z nákazy prenosnou chorobou a pri

ochorení touto nákazou.

4. Ustanovenie odseku 3. písm. b) sa nepoužije, ak fyzickej osobe

a) vykonávajúcej opatrovanie sa poskytuje ústavná zdravotnícka starostlivosť

v zdravotníckom zariadení,

b) vykonávajúcej opatrovanie sa poskytuje odľahčovacia služba,

c) ktorá je opatrovaná fyzickou osobou, ktorej sa poskytuje peňažný príspevok na

opatrovanie, sa poskytuje opatrovateľská služba v rozsahu najviac osem hodín

mesačne.

**Čl. 3**

**Konanie vo veci odkázanosti na sociálnu službu**

1. Konanie o odkázanosti na sociálnu službu začína na základe písomnej žiadosti fyzickej

osoby o posúdenie odkázanosti na sociálnu službu, ktorá má trvalý pobyt v obci

Uzovská Panica.

1. Žiadosť o posúdenie odkázanosti na sociálnu službu sa podáva Obci Uzovská Panica

prostredníctvom Obecného úradu v Uzovskej Panici.

3. Ak fyzická osoba vzhľadom na svoj zdravotný stav nemôže sama podať žiadosť

o posúdenie odkázanosti na sociálnu službu alebo udeliť písomný súhlas na poskytnutie

sociálnej služby, môže v jej mene a s jej súhlasom a na základe potvrdenia ošetrujúceho

lekára o zdravotnom stave tejto fyzickej osoby podať žiadosť alebo udeliť súhlas aj iná

fyzická osoba.

4. Žiadosť o posúdenie odkázanosti na sociálnu službu obsahuje:

meno a priezvisko žiadateľa, dátum narodenia, adresu trvalého pobytu, rodinný stav,

štátne občianstvo, druh sociálnej služby, na ktorú má byť fyzická osoba posúdená.

5. Súčasťou žiadosti o posúdenie odkázanosti na sociálnu službu je lekársky nález (nie starší

ako 6 mesiacov), ktorý vyplní obvodný zmluvný lekár občana. V prípade hospitalizácie

občana ošetrujúci lekár vystaví prepúšťaciu alebo predbežnú prepúšťaciu správu, ktorú

občan priloží k tlačivu „Lekársky nález“. Občan môže priložiť aj iné odborné nálezy (nie

staršie ako 6 mesiacov).

6. Po doručení riadne vyplnenej Žiadosti o posúdenie odkázanosti na sociálnu službu so

všetkými jeho prílohami na adresu obce Uzovská Panica sa pristúpi k posudkovej činnosti.

7. Posudkovú činnosť a vydanie rozhodnutia o odkázanosti na poskytovanie sociálnej služby zabezpečuje obec Uzovská Panica.

**Čl. 4**

**Poskytovanie opatrovateľskej služby v Obci Uzovská Panica**

1. Podmienkou poskytovania opatrovateľskej služby je rozhodnutie o odkázanosti na

poskytovanie sociálnej služby.

2. Opatrovateľská služba je terénna sociálna služba, ktorá sa poskytuje prednostne v dome

občana.

3. Poskytovateľom opatrovateľskej služby v obci Uzovská Panica je neverejný poskytovateľ sociálnej služby **OPATRÍME VÁS n.o. Hviezdoslavova 3, 971 01 Prievidza** s ktorým obec má podpísanú zmluvu č. 1/2019 Zmluva o poskytovaní finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy a finančného príspevku na prevádzku poskytovanej sociálnej služby neverejnému poskytovateľovi sociálnej služby. **Opatrovateľská služba sa poskytuje na určitý čas od 1.2.2019 do 31.12.2019.**

4. Opatrovateľská služba sa poskytuje minimálne 1 hod. denne a maximálne 6 hod. denne v pracovných dňoch prostredníctvom opatrovateľov, s ktorými neverejný poskytovateľ OPATRÍME VÁS n.o. Prievidza uzatvoril pracovný pomer.

**Čl. 5**

 **Výška úhrady za opatrovateľskú službu**

1. Obec poskytne poskytovateľovi finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy **1,00 € za hodinu poskytovanej opatrovateľskej služby odkázanej osobe**, poskytnutú kvalifikovaným opatrovateľom, s ktorým má poskytovateľ uzatvorenú pracovnú zmluvu.

2 Výška platby za jednotlivý mesiac sa určí podľa skutočného rozsahu hodín poskytovateľovi

opatrovateľskej služby - na základe objednávky klientov.

**ČASŤ III.**

**ZÁVEČNÉ USTANOVENIA**

**Čl. 6**

**Záverečné ustanovenia**

1. Toto všeobecne záväzné nariadenie Obce Uzovská Panica č.2 /2019 bolo schválené obecným zastupiteľstvom Obce Uzovská Panica na jeho zasadnutí dňa ........ uznesením č.......

2. Toto všeobecne záväzné nariadenie nadobúda účinnosť dňom ........

VZN bolo vyvesené na webovej stránke Obce Uzovská Panica v dňoch .......

V Uzovskej Panici, dňa 3.5.2019

 **Bc. Peter Babík**

 **starosta obce**